कभिडनि सनदेरनाय जाजेननाय समाव भारत बादि मोनसे गोबां सुबुं सानखो हादरा जोबोर खहा जागोनखौ साननाय जादोंमोन । साननाय जादोंमोनदि भारतआव बेखौ होबथानाया गोरलै नङा आरो थैनायखौ फबख’नो हानाय नङा। नाथाय भारतनि गाहाइ मन्थ्रि नरेन्द्र मदिआ बुंनाय बादि कभिड हेंथा दावहायाव मोनसे सुबुं सोमावसारनायसिम लांनानै बिखौ होबथानो हादों आरो दा कभिडनि हेंथानि दावहायाव मुलुगखौ हेफाजाब होदों । बिनि मोनसे गुरुथ’ नायनाया जादों भारतआव बानायनाय कभिड होबथाग्रा मुलिखौ मुलुगनि गोबां हादराव कभिड हेंथा दावहायाव बाहाय जानाया। मुलुगनि गोबां हादरावनो दैथायहरनाय जादों भारतआव दिहुननाय कभिड होबथाग्रा मुलिखौ। भारतनि सेर गोबां हादरसिम हादराव दिहुननाय मुलिखौ दैथाय हरनाय जाबाय। बावैसो सान सिगां भारतआव दिहुननाय 1 लाख फालि मुलिखौ दैथायहरनाय जादों भारतनि गुबुन मोनसे बिसुखे हादर अमानसिम। साननैसो सिगां आफगानिष्टानसिम दैथायहरनाय जादोंमोन 5 लाख फालि कभिडनि मुलिखौ ।